**Подаване на документи – 2023/24 учебна година**

**Срокове за подаване на документи:**

* От 15 август до 15 септември – за места, субсидирани от държавата
* От 15 август до 21 септември – за места платено обучение

**Подаването на документи** за кандидатстване за обучение в ОКС „Магистър“ за учебната 2023 / 2024 г. ще става по два начина:

* на място в 212 стая, Ректорат на СУ „Св. Климент Охридски“ при инсп. В. Ралева от 9 до 17 ч. (с изкл. от 12 до 13 ч. – обедна почивка)
* по електронен път на следната платформа: fp.kmk.uni-sofia.bg

**ВАЖНО!**

Подадените документи важат за кандидатстване едновременно за обучение със средства от държавния бюджет (държавна субсидия) и за обучение срещу заплащане, както и за редовна, задочна и дистанционна форма, ако са точно попълнени и кандидатът отговаря на необходимите условия за класиране.

Не се приемат документи на кандидати, които нямат необходимата образователно-квалификационна степен – „бакалавър“ или не отговарят на условията за кандидатстване на магистърската програма, за която кандидатстват. Тези условия са посочени в информация за всяка магистърска програма в сайта.

Не се приемат документи, изпратени по пощата или по електронна поща.

**Подаване на документи в 212 стая, Ректорат СУ „Св. Климент Охридски“**

Кандидатите подават лично или чрез други лица следните документи за кандидатстване:

**1.Молба / Заявление до Ректора по образец.** Подадените документи важат едновременно за всички магистърски програми в рамките на един факултет, ако са точно попълнени и кандидатът отговаря на поставените условия.

**2. Копие на дипломата за завършено висше образование „бакалавър“.**

 - В случай че **издаването на дипломата за висше образование е предстоящо**, кандидатът подава сканирано копие на академична справка (или нотариално заверено копие), в която да са отразени средният успех от семестриалните изпити с хорариума на часовете по отделните дисциплини и успехът от държавните изпити.

 - **За кандидати, завършили Софийския университет „Св. Климент Охридски“, на които издаването на дипломата за висше образование е предстоящо**, се допуска да представят уверение или работен вариант на приложението на дипломата, издадени от отдел „Студенти“ към факултета.

 - **Лица, придобили в чужбина образователно-квалификационна степен на висше образование, признато по законодателството на съответната държава**, могат да кандидатстват за обучение в магистърската степен, след като са преминали процедура по признаване на образованието от Софийския университет, като прилагат служебната бележка или заповедта за признаване. Кандидати, непреминали процедурата, не се допускат до участие в конкурса.

**3. Документ за платена такса** за участие в конкурса в размер на 30 лв. за един конкурсен изпит / събеседване.

- От такса за кандидатстване се освобождават: кръгли сираци (до 26-годишна възраст); лица с трайни увреждания и намалена работоспособност 70 и над 70 на сто; лица, които са военноинвалиди; лица, които към момента на навършване на пълнолетие са с предприета мярка за закрила по реда на Закона за закрила на детето – настаняване в приемно семейство, социална услуга от резидентен тип или специализирана институция, и родители с три и повече деца. Всеки конкретен случай се удостоверява със съответен документ.

- Внесена такса за участие в конкурса не се възстановява.

**Заплащане на таксата:** с банков превод във всяка търговска банка по сметката на СУ “Свети Климент Охридски”

БНБ - централно управление – за всички студенти

IBAN: BG52 BNBG 9661 3100 1743 01

Банковият идентификационен код (BIC) на Българската народна банка е: BN BG BG SD

**При плащане по банков път задължително се вписват:**

Трите имена

ЕГН

Факултет по Педагогика

Степен на обучение - магистър

**Подаване на документи по електронен път на платформата: fp.kmk.uni-sofia.bg**

1. Кандидатите подават лично или чрез други лица документи за кандидатстване във факултета чрез регистрация в електронната система за прием на документи на ФП: **fp.kmk.uni-sofia.bg**

Процедурата по регистриране и подаване на документи се извършва чрез създаване на профил в електронната система.

Достъпът до електронната система изисква задължителна начална регистрация на кандидатите чрез валидни лични данни и валиден адрес на електронната поща.

**2. Документи за регистриране и участие:**

**Заявление за кандидатстване**, **попълнено в електронната система**. Подадените документи важат едновременно за всички магистърски програми в рамките на факултета, ако са точно попълнени и кандидатът отговаря на поставените условия.

**Сканирано копие на дипломата за завършено висше образование.**

 - В случай че **издаването на дипломата за висше образование е предстоящо**, кандидатът подава сканирано копие на академична справка (или нотариално заверено копие), в която да са отразени средният успех от семестриалните изпити с хорариума на часовете по отделните дисциплини и успехът от държавните изпити.

 - **За кандидати, завършили Софийския университет „Св. Климент Охридски“, на които издаването на дипломата за висше образование е предстоящо**, се допуска да представят уверение или работен вариант на приложението на дипломата, издадени от отдел „Студенти“ към факултета.

 - **Лица, придобили в чужбина образователно-квалификационна степен на висше образование, признато по законодателството на съответната държава**, могат да кандидатстват за обучение в магистърската степен, след като са преминали процедура по признаване на образованието от Софийския университет, като прилагат служебната бележка или заповедта за признаване. Кандидати, непреминали процедурата, не се допускат до участие в конкурса.

3. **Платена такса** – таксата за конкурсен изпит / събеседване е в размер на 30 лв.

- Плащането на таксата се извършва в електронната система само по указаните в нея начини и налични варианти за внасяне на таксата.

- От такса за кандидатстване се освобождават: кръгли сираци (до 26-годишна възраст); лица с трайни увреждания и намалена работоспособност 70 и над 70 на сто; лица, които са военноинвалиди; лица, които към момента на навършване на пълнолетие са с предприета мярка за закрила по реда на Закона за закрила на детето – настаняване в приемно семейство, социална услуга от резидентен тип или специализирана институция, и родители с три и повече деца. Всеки конкретен случай се удостоверява със съответен документ.

- Внесена такса за участие в конкурса не се възстановява.

4. При регистрация, посочените документи се прикачват по указания в електронната система начин.

- **За успешно завършена регистрация се счита такава, при която на кандидата е генериран входящ номер.**

- Регистрацията се счита за валидна и се добива право за участие в класиране след одобрение на направения от кандидата запис с прикачени документи и получен входящ номер на регистрацията.

**5. Не се правят промени и допълнения във вече валидиран кандидатмагистърски запис в системата.**